Joakim Nygård

Johan Alvar Joakim Nygård (sündinud 8. jaanuaril 1993 Stockholmis) on Rootsi jäähokimängija, kes mängib ründajana Rootsi kõrgliiga klubis Färjestad BK.

Färjestadiga liitus ta 2011. aastal. Klubi põhimeeskonnas debüteeris ta Rootsi kõrgliigas hooajal 2012–13. Hooajal 2013–14 jõudis ta Färjestadiga Rootsi meistrivõistlustel finaali, kus kaotati Skellefteåle. Hooajal 2018–19 tegi Nygård Rootsi kõrgliigas oma seni parima hooaja, kui lõi 21 väravat ja andis 14 väravasöötu.

2019. aasta mais sõlmis ta lepingu NHL-i klubiga Edmonton Oilers."RELEASE: Oilers sign Joakim Nygard to entry-level contract". nhl.com. 25.5.2019. Vaadatud 10.11.2021 Hooajal 2019–20 sai ta NHL-is 33 liigamänguga kirja kolm väravat ja kuus väravasöötu. Enne järgmise NHL-i algust mängis ta hooaja esimeses pooles laenul Färjestadis. Hooajal 2020–21 pääses ta Oilersi meeskonnas NHL-is väljakule üheksas mängus, kuid ei kogunud neis ühtegi resultatiivsuspunkti ning naasis 2021. aasta mais Färjestadi, kellega sõlmis kuueaastase lepingu."Edmonton Oilers forward Joakim Nygard signs six-year contract in SHL". oilersnation.com. 28.5.2021. Vaadatud 10.11.2021

Rootsi jäähokikoondise koosseisus on ta osalenud Euro Hockey Touril.https://www.eliteprospects.com/player/25858/joakim-nygard (vaadatud 10.11.2021)

 Viited 

 Välislingid 
 Joakim Nygård NHL.com lehel
 Joakim Nygård hockeydb.com lehel

Kategooria:Rootsi jäähokimängijad
Kategooria:Edmonton Oilersi mängijad
Kategooria:Sündinud 1993